wannaphong/clean_thaiwikipedia huggingface dataset:
# แผลเป็น
แผลเป็นเป็นบริเวณเนื้อเยื่อเส้นใยซึ่งเกิดแทนผิวหนังปกติหลังเกิดการบาดเจ็บ แผลเป็นเกิดจากกระบวนการชีววิทยาซ่อมแซมบาดแผลในผิวหนัง ตลอดจนในอวัยวะและเนื้อเยื่ออื่นของร่างกาย ฉะนั้นจึงเป็นส่วนธรรมชาติของกระบวนการหาย (healing) บาดแผลแทบทุกชนิด (เช่น หลังอุบัติเหตุ โรคหรือการผ่าตัด) ล้วนส่งผลให้เกิดแผลเป็นไม่มากก็น้อย ยกเว้นรอยโรคที่เล็กมาก ๆ แต่ยกเว้นสัตว์ที่มีการเจริญทดแทนอย่างสมบูรณ์มีเนื้อเยื่อที่เจริญโดยไม่มีการสร้างแผลเป็น

เนื้อเยื่อแผลเป็นประกอบด้วยโปรตีน (คอลลาเจน) ชนิดเดียวกับเนื้อเยื่อที่มันทดแทน แต่องค์ประกอบเส้นใยของโปรตีนจะต่างไป คือ แทนที่จะเป็นการจัดเรียงสานตะกร้าแบบสุ่มของเส้นใยคอลลาเจนที่พบในเนื้อเยื่อปกติ แต่ในภาวะเกิดพังผืด คอลลาเจนเชื่อมโยงข้ามและก่อเป็นการปรับแนวอย่างเป็นระเบียบในทิศทางเดียวกัน การปรับแนวของเนื้อเยื่อแผลเป็นคอลลาเจนนี้ปกติมีคุณภาพทำหน้าที่ด้อยกว่าการปรับแนวแบบสุ่มของคอลลาเจนตามปกติ ตัวอย่างเช่น แผลเป็นในผิวหนังทนทานต่อรังสีอัลตราไวโอเลตน้อยกว่า และต่อมเหงื่อและปุ่มรากขนไม่เจริญทดแทนในเนื้อเยื่อแผลเป็น กล้ามเนื้อหัวใจตายเหตุขาดเลือด หรืออาการหัวใจล้ม ทำให้เกิดแผลเป็นในกล้ามเนื้อหัวใจ ซึ่งทำให้เสียกำลังของกล้ามเนื้อและอาจทำให้หัวใจวายได้ ทว่า มีเนื้อเยื่อบางชนิด เช่น กระดูก ที่สามารถฟื้นฟูได้โดยไม่มีความเสื่อมทางโครงสร้างหรือการทำหน้าที่
# การรักษาด้วยออกซิเจน
การรักษาด้วยออกซิเจนหรือออกซิเจนเสริม เป็นการใช้ออกซิเจนเป็นการรักษาทางการแพทย์ ใช้ในกรณีภาวะเลือดมีออกซิเจนน้อย ความเป็นพิษคาร์บอนมอนออกไซด์ ปวดศีรษะแบบคลัสเตอร์ และการรักษาออกซฺเจนให้เพียงพอระหว่างให้ยาระงับความรู้สึกชนิดสูดดม ออกซิเจนระยะยาวมักมีประโยชน์ในผู้ป่วยที่มีออกซิเจนต่ำเรื้อรัง เช่น จากโรคปอดอุดกั้นเรื้อรังหรือซิสติกไฟโบรซิสรุนแรง สามารถให้ออกซิเจนได้หลายวิธี เช่น หลอดคาจมูก หน้ากากครอบหน้า และในห้องความกดอากาศสูง

ออกซิเจนจำเป็นสำหรับเมแทบอลิซึมของเซลล์ปกติ ความเข้มข้นสูงเกินสามารถทำให้เกิดภาวะพิษออกซิเจน เช่น ปอดได้รับบาดเจ็บหรือส่งผลให้การหายใจล้มเหลวในผู้โน้มเอียงเกิดโรค ความเข้มข้นของออกซิเจนที่สูงขึ้นยังเพิ่มความเสี่ยงอัคคีภัย โดยเฉพาะอย่างยิ่งขณะสูบบุหรี่ และหากไม่ให้ความชื้นร่วมยังสามารถทำให้จมูกแห้ง ความอิ่มตัวของออกซิเจนเป้าหมายที่แนะนำขึ้นอยู่กับภาวะที่กำลังรักษา ในภาวะส่วนใหญ่ แนะนำให้ความอิ่มตัวอยู่ที่ 94-98% ขณะที่ผู้ที่เสี่ยงต่อภาวะคาร์บอนไดออกไซด์คั่งแนะนำที่ 88-92% มากกว่า และในผู้ที่มีภาวะพิษคาร์บอนมอนออกไซด์หรือหัวใจหยุดให้ความอิ่มตัวออกซิเจนสูงสุดเท่าที่ทำได้ อากาศตรงแบบมีออกซิเจน 21% โดยปริมาตรขณะที่การรักษาด้วยออกซิเจนสามารถเพิ่มค่านี้ไปได้ถึง 100%

การใช้ออกซิเจนในการแพทย์แพร่หลายหลังปี 1917 อยู่ในรายการยาสำคัญขององค์การอนามัยโลก ราคาของออกซิเจนที่บ้านอยู่ที่ประมาณ 150 ดอลลาร์สหรัฐต่อเดือนในประเทศบราซิลและ 400 ดอลลาร์สหรัฐต่อเดือนในสหรัฐ การให้ออกซิเจนที่บ้านสามารถให้ทางถังออกซิเจนหรือเครื่องผลิตออกซิเจน (oxygen concentrator) เชื่อว่าออกซิเจนเป็นการรักษาที่ให้บ่อยที่สุดในโรงพยาบาลในประเทศพัฒนาแล้ว
# ทีป็อป
ทีป็อป (T-pop) อาจจะหมายถึง:

ไทยป็อป (Thai pop)
ไต้หวันป็อป (Taiwanese pop)
เตอร์กิชป็อป (Turkish pop)
# ตราแผ่นดินของตรินิแดดและโตเบโก
ตราแผ่นดินของตรินิแดดและโตเบโก เป็นตราอาร์มที่สืบทอดรูปแบบมาจากดวงตราสหพันธรัฐอินดีสตะวันตก ออกแบบโดยคณะกรรมการที่ตั้งขึ้นเมื่อ ค.ศ. 1962 เพื่อคัดเลือกแบบดวงตราแผ่นดินที่สื่อถึงประชาชนชาวตรินิแดดและโตเบโก คณะกรรมการได้มีมติเลือกแบบดวงตราที่ออกแบบโดย คาร์ลิสต์ ชาง (1921–2001) และ ผู้ออกแบบชุดคาร์นิวัล จอร์จ ไบเลย์ (1935–1970)"Carlisle Chang (1921–2001)" , NALIS."Coat of Arms", The National Identity Guidelines of the Republic of Trinidad and Tobago (Ministry of National Diversity and Social Integration, Government of the Republic of Trinidad and Tobago), p. 4.

 ความหมาย 
ต้นปาล์มเดิมนั้นปรากฏอยู่บนตราแผ่นดินของอาณานิคมโตเบโก ก่อนที่จะเข้าร่วมสหภาพทางการเมืองกับตรินิแดด. สีของพื้นโล่นั้นมาจากสีของธงชาติ (สีดำ, แดง, และ ขาว). เรือใบสีทอง หมายถึง เรือเดินสมุทรทั้งสามลำที่คริสโตเฟอร์ โคลัมบัส ใช้ในการเดินทางสำรวจ “โลกใหม่” ได้แก่ : ซานตา มาเรีย, ลานิญญา และ ลาพินตา นกฮัมมิงเบิร์ดสีเหลืองสองตัวหันเข้าหากัน ตรินิแดดเป็นดินแดนที่ได้ชื่อว่า “ดินแดนแห่งฮัมมิงเบิร์ด” ซึ่งมีอยู่ทั้งหมด 18 สายพันธ์ที่ได้ค้นพบบนหมู่เกาะแห่งนี้ “ดินแดนแห่งฮัมมิงเบิร์ด” จึงมีความเชื่อที่เกี่ยวข้องกับชาวตรินิแดดที่เป็นชนพื้นเมืองอเมริกา ด้านข้างโล่มีนกปากยาว(ข้างซ้าย) และ Cocrico (ข้างขวา) ประคองโล่ รองรับด้วยหุบเขาทั้งสามลูก ซึ่งสื่อถึง ทรินิตีฮิลล์ ในทางใต้ของหมู่เกาะตรินิแดด, ซึ่งเกี่ยวข้องกับความเชื่อ เกี่ยวกับการสำรวจหมู่เกาะแห่งนี้ภายหลังจาก ตรีเอกภาพ และ หมู่เกาะที่ล้อมรอบด้วยท้องทะเลแคริบเบียน สื่อถึง โตเบโก "Together We Aspire, Together We Achieve." (ร่วมกันเราปรารถนา ร่วมกันเราประสบความสำเร็จ)

 ประวัติ 
อาณานิคมตรินิแดดและโตเบโกตราแผ่นดินระยะเวลาลักษณะ150pxค.ศ. 1889-1958ตราแผ่นดินประจำดินแดนอาณานิคม ภาพพื้นหลังเป็นท่าเรือในพอร์ต-ออฟ-สเปน และ เทือกเขา El Tucuche โดยมีเรือฟริเกตสองลำของราชนาวี  ลอยลำอยู่ที่ท่าเรือ ที่ท้ายเรือนั้นชักธงเรือขาว และ ลูกเรือกำลังพายเรือกรรเชียง ใต้ภาพมีคำขวัญประจำดินแดนอาณานิคม "MISCERIQUE PROBAT POPULOS ET FOEDERA JUNGI" คัดเลือกโดย เซอร์ Ralph Abercromby ผู้นำการบุกยึดตรินิแดดจากสเปนเมื่อ ค.ศ. 1797 คำขวัญดังกล่าวนำมาจาก Virgil's Aeneid (Book IV, Line 112): ‘Miscerive probet populos, aut foedera iungi ’(He approved of the mingling of peoples and their being joined together by treaties)200pxค.ศ. 1958-1962โดยได้นำภาพตราอาณานิคมทั้งหมดบรรจุไว้ในโล่ โดยมีคำขวัญบรรจุอยู่ในแพรสีเหลือง ประกาศใช้โดย Letters patent เมื่อวันที่ 13 ตุลาคม ค.ศ. 1958 ใช้เป็นตราประจำอาณานิคม ในสมัยสหพันธรัฐ ตราดังกล่าวได้มาจนถึงการประกาศอิสรภาพเมื่อ ค.ศ. 1962
# อิซามุ คามิโกกูเรียว
อิซามุ คามิโกกูเรียว  เป็นนักผลิตวิดีโอเกมในสแควร์เอนิกซ์ก่อนที่เขาจะลาออกในวันที่ 31 มีนาคม 2017 เขาเป็นที่รู้จักจากเกมชุด ไฟนอลแฟนตาซี ที่เขามีส่วนร่วมในการออกแบบสถานที่และตัวละคร นอกจากนี้เขายังมีผลงานในเกมชุด อิวาลิสอะไลอันส์ และ โนวาคริสตัลลิส ซึ่งเดิมทีเขามีแผนที่จะเป็นจิตรกรและนักวาดภาพ แต่เขาตัดสินใจเข้าสู่วงการผลิตวิดีโอเกมหลังจากที่เขาประทับใจในเกม ไฟนอลแฟนตาซี VII เขาได้รับแรงบันดาลใจจากนักวาดภาพ แอนดรูว์ เวทธ์ และนักข่าว สตีฟ แมคเคอรี และใช้แรงบันดาลใจนั้นมาทำเป็นงานอดิเรก เช่นการวาดภาพและการท่องเที่ยว
# โอเบอร์เทราน์
โอเบอร์เทราน์  เป็นหมู่บ้านเล็กๆในแหล่งมรดกโลกซัลทซ์คัมเมอร์กูทในประเทศออสเตรีย มีประชากร 710 คน หมู่บ้านนี้ตั้งอยู่ริมตะเลสาบฮัลชตัดท์ทางตะวันออก เป็นหนึ่งสถานที่ตากอากาศที่ดีในฤดูร้อน ด้านใต้ของหมู่บ้านมีกระเช้าลอยฟ้าดันชไตน์ขึ้นสู่เขา
# พฤหัส โล่ห์เงิน
พฤหัส โล่ห์เงิน (พ.ศ. 2499 –) เป็นนักมวยไทยชาวไทย ซึ่งในปี พ.ศ. 2523 เขาได้จับคู่กับธนูศึก ประสพชัย ขึ้นชกกับมะเฟือง วีระพล ในแบบ 2 ต่อ 1 นับเป็นครั้งแรกของวงการมวยไทย ที่ฝั่งสองคนเป็นฝ่ายชนะคะแนนเผยโฉมคู่ซก "แสนชัย" สองรุมหนึ่ง.. - มวยสากล มวยโลก มวยไทย

 ประวัติ 
พฤหัส โล่ห์เงิน เคยปะทะกับนักมวยไทยระดับตำนานอย่างสกัด พรทวี ซึ่งพฤหัสเป็นฝ่ายแพ้

ด้านผลงานอื่นที่ได้รับการกล่าวถึง อาทิ ในวันที่ 8 มกราคม พ.ศ. 2522 พฤหัสได้รับเลือกเป็นหนึ่งในคู่เอกของรายการศึกศิริมงคล ที่สนามมวยเวทีลุมพินี โดยมีคู่ชกคือศักดา บุญโรจน์เดอะริง. ฉบับที่ 1844. ประจำวันศุกร์ที่ 5 มกราคม 2522 

ส่วนในวันที่ 29 กรกฎาคม พ.ศ. 2523 พฤหัสได้จับคู่กับธนูศึก ประสพชัย ขึ้นชกกับมะเฟือง วีระพล ในรายการศึกวันทรงชัย ที่สนามมวยเวทีลุมพินีเดอะริง. พ.ศ. 2523  ในแบบ 2 ต่อ 1 (พฤหัส 3 ยกแรก ธนูศึก 2 ยกสุดท้าย รวมเป็น 5 ยก) และจากการแข่งขันครั้งนี้ ฝั่งของพฤหัสเป็นฝ่ายชนะคะแนน

และในวันที่ 4 กันยายน พ.ศ. 2524 พฤหัสได้ปะทะกับสามารถ พยัคฆ์อรุณ ในคู่เอกของรายการศึกวันทรงชัยที่สนามมวยเวทีลุมพินี จากการแข่งขันครั้งนี้ พฤหัสเป็นฝ่ายแพ้คะแนน ด้วยยอดค่าผ่านประตู 1,470,000 บาท

 ชีวิตส่วนตัว 
พฤหัสสำเร็จการศึกษาจากคณะรัฐศาสตร์ มหาวิทยาลัยรามคำแหง ต่อมา ภรรยาของเขาซึ่งเป็นพยาบาลและเป็นน้องของภรรยาหัวหน้าคณะ (ทวนชัย โล่ห์เงิน) ไปทำงานที่สหรัฐอเมริกา จึงตัดสินใจตามไปด้วย และหารายได้พิเศษด้วยการขับรถแท็กซี่ ที่นครนิวยอร์ก

นอกจากนี้ พฤหัสยังเป็นพี่ชายแท้ ๆ ของพฤหัสเล็ก ศิษย์ชุนทอง (ชื่อจริง: ชาลี กุลธารี) ซึ่งเป็นนักมวยไทยเช่นกัน

 สถิติการแข่งขัน 
 วันที่ ผล คู่ชก รายการ สถานที่จัด วิธีชนะ ยก 22 มิถุนายน พ.ศ. 2525  สายฟ้า พรหมชาติ ศึกวันทรงชัยยอดมวยไทย สนามมวยเวทีลุมพินีจักรวาลมวย. ปีที่ 9 ฉบับที่ 422. ศุกร์ที่ 25 มิ.ย. 25    4 กันยายน พ.ศ. 2524 แพ้ สามารถ พยัคฆ์อรุณ ศึกวันทรงชัย สนามมวยเวทีลุมพินี แพ้คะแนน  พ.ศ. 2524 แพ้ ธนูศึก ประสพชัย  จังหวัดนครราชสีมา   ไม่ทราบปี ชนะ ธนูศึก ประสพชัย  สนามมวยเวทีลุมพินี   29 กรกฎาคม พ.ศ. 2523 ชนะ มะเฟือง วีระพล ศึกวันทรงชัย สนามมวยเวทีลุมพินี ชนะคะแนน พฤหัส โล่ห์เงิน จับคู่ธนูศึก ประสพชัย เพื่อชกกับมะเฟือง วีระพล ในแบบสองต่อหนึ่ง 8 มกราคม พ.ศ. 2522  ศักดา บุญโรจน์ ศึกศิริมงคล สนามมวยเวทีลุมพินี   27 เมษายน พ.ศ. 2521 แพ้ ซุปเปอร์น้อย เกียรติชัยณรงค์  สนามมวยราชดำเนิน   29 กรกฎาคม พ.ศ. 2519 ชนะ แสงศักดา กิตติเกษม ศึกเพชรสยาม สนามมวยราชดำเนิน ชนะคะแนน  พ.ศ. 2519 แพ้ สกัด พรทวี  สนามมวยเวทีลุมพินี แพ้คะแนน  14 กุมภาพันธ์ พ.ศ. 2516 ชนะ นกเล็ก ส.บางชัน ศึกจ้าวตะวันออก สนามมวยราชดำเนิน ชนะคะแนน 

 เชิงอรรถ
# วิลเฮ็ล์ม ฟ็อน โทมา
วิลเฮ็ล์ม ริทเทอร์ ฟ็อน โทมา  เป็นนายทหารบกเยอรมันในสงครามโลกครั้งที่หนึ่งและสงครามกลางเมืองสเปน และได้เป็นนายพลในสงครามโลกครั้งที่สอง เขาได้รับรางวัลด้วยเหรียญกางเขนเหล็กกางเขนอัศวิน

โทมาเป็นที่รู้จักกันสำหรับความประมาทเลินเล่อของเขาในขณะที่ถูกจับกุมเป็นเชลยศึกของอังกฤษ เมื่อเขาได้เปิดเผยถึงการมีอยู่ของโครงการอาวุธอย่าง ระเบิดบิน วี-1 และจรวดวี-2 อย่างไม่ได้ตั้งใจ เขาได้ถูกคอยจับตาโดยหน่วยสืบราชการลับอังกฤษและ ในขณะที่ได้พูดคุยกับเจ้าหน้าที่เยอรมันคนอื่น ๆ ได้มีการบันทึกการกล่าวถึงฐานที่ตั้งจรวดที่ถูกทดสอบอยู่ที่คุมเมิร์สดอร์ฟ (Kummersdorf) ฝั่งตะวันตก ซึ่งเขาได้สังเกตเห็น ในขณะที่ได้ไปเยี่ยมเยือนถึงจอมพล วัลเทอร์ ฟ็อน เบราชิทช์ ผู้บัญชาการทหารสูงสุดแห่งกองทัพบก เครื่องบินสอดแนมของอังกฤษได้บินลาดตระเวนไปทั่วศูนย์วิจัยกองทัพ Peenemünde ในช่วงเดือนพฤษภาคมและมิถุนายน ค.ศ. 1943 ได้นำภาพถ่ายของฐานยิงจรวดที่เห็นได้อย่างชัดเจน ภายหลังจากนั้นก็ได้ทิ้งระเบิดไปยังจุดนั้นหลายครั้งทำให้โครงการต้องหยุดชะงักลง
# ฮูโก ชแปร์เลอ
ฮูโก ชแปร์เลอ (7 กุมภาพันธ์ ค.ศ. 1885 – 2 เมษายน ค.ศ. 1953) เป็นจอมพลเยอรมันแห่งลุฟท์วัฟเฟอในช่วงสงครามโลกครั้งที่สอง กองกำลังของเขาได้ปฏิบัติการรบได้เฉพาะบนแนวรบด้านตะวันตกและทะเลเมดิเตอร์เรเนียนในช่วงตลอดสงคราม ใน ค.ศ. 1944 เขาได้กลายเป็นผู้บัญชาการทหารสูงสุดแห่งลุฟท์วัฟเฟอในด้านตะวันตก แต่ภายหลังกลับถูกปลดออกเมื่อกองกำลังของเขาซึ่งมีจำนวนทหารน้อยกว่าไม่สามารถขัดขวางการยกพลขึ้นบกของฝ่ายสัมพันธมิตรในยุโรปตะวันตก
# ราชรถน้อย
ราชรถน้อย เป็นราชรถทรงบุษบกจำนวน 3 องค์ สร้างในรัชสมัยพระบาทสมเด็จพระพุทธยอดฟ้าจุฬาโลกมหาราช (รัชกาลที่ 1) ราวปี พ.ศ. 2338 ทำหน้าที่ประกอบควบคู่ไปกับ พระมหาพิชัยราชรถ พระเวชยันตราชรถ ได้แก่ องค์ที่หนึ่งเป็นราชรถที่สมเด็จพระสังฆราชประทับ ทรงสวดนำกระบวนพระมหาพิชัยราชรถ องค์ที่สองเป็นราชรถโยงผ้าจากพระบรมโกศ และองค์ที่สามเป็นรถสำหรับพระบรมวงศานุวงศ์ผู้ใหญ่ประทับ เพื่อทรงโปรยทานพระราชทานแก่ประชาชนที่มาเฝ้ากราบพระบรมศพตามทางสู่พระเมรุมาศ ต่อมาในรัชสมัยพระบาทสมเด็จพระมงกุฎเกล้าเจ้าอยู่หัว โปรดให้ยกเลิกประเพณีโยงผ้าและโปรยทาน ปัจจุบันราชรถน้อย จึงใช้เพียงเป็นรถพระสงฆ์อ่านพระอภิธรรมนำราชรถทรงพระบรมโกศเท่านั้นยลความงาม “พระมหาพิชัยราชรถ” ราชรถหลักที่ใช้ส่งเสด็จสู่สวรรคาลัย เว็บไซด์: https://www2.manager.co.th/  .วันที่ 8 พฤศจิกายน 2559 

ราชรถน้อย มีรูปแบบคล้ายคลึงกับพระมหาพิชัยราชรถ และพระเวชยันตราชรถ เกือบทุกประการเพียงแต่มีขนาดเล็กกว่ามาก โดยส่วนตัวรถที่แกะสลักลงรักปิดทองประดับกระจก คานที่ยื่นออกมาเป็นรูปนาคราช บนราชรถมีบุษบกตั้งอยู่เช่นเดียวกัน ในราชรถน้อยหนึ่งองค์ ใช้จำนวนพลฉุดชัก 74 นาย คือ ด้านหน้า 56 นาย และด้านหลัง 18 นาย'ราชรถ ราชยาน'ในพระราชพิธีถวายพระเพลิงพระบรมศพ ,เว็บไซด์:http://www.naewna.com .สืบค้นเมื่อ 02/01/2560 

นอกจากนี้ ราชรถน้อยยังมีการเรียกชื่อที่ต่างออกไปตามหน้าที่ขงแต่ละองค์ คือองค์ที่ทำหน้าที่เป็น รถพระนำ (อ่านพระอภิธรรมนำกระบวน) เรียกอย่างย่อว่า “รถสวด” องค์ที่ทำหน้าที่เป็นรถโปรยข้าวตอกเรียกอย่างย่อว่า “รถโปรย” และ สำหรับองค์ที่โยงภูษาโยง จากพระบรมโกศ เรียกอย่างย่อว่า “รถโยง”หนังสือ “ราชรถ ราชยานในพระราชพิธีถวายพระเพลิงพระบรมศพ”, http://www.finearts.go.th/ .สืบค้นเมื่อ 02/01/2560
# ซาวด์คลาวด์
ซาวด์คลาวด์  เป็นบริการฐานเพลงออนไลน์ ตั้งอยู่ในกรุงเบอร์ลิน ประเทศเยอรมนี ที่ให้ผู้ใช้สามารถอัปโหลด โฆษณาประชาสัมพันธ์ และแบ่งปันผลงานเพลงต้นฉบับของพวกเขา
# ตวนกู ซารา ซาลิม
ดูลี ยัง มาฮา มูลียา ราจา เปอร์ไมซูรี ตวนกู ซารา ซาลิม  พระนามเดิม ซารา ซาลิม เดวิดสัน (22 มีนาคม พ.ศ. 2516) เป็นพระอัครมเหสีในสุลต่านนัซริน ชะฮ์ สุลต่านรัชกาลปัจจุบันแห่งรัฐเประ พระองค์เป็นลูกครึ่งมาเลเซีย-อังกฤษสืบจากพระราชชนก และมีเชื้อสายแห่งราชวงศ์เกอดะฮ์และเชื้อสายไทย-มอญจากคุณหญิงเนื่อง ฤทธิสงครามรามภักดีในสายพระราชชนนีองค์ บรรจุน (2 ธันวาคม 2560). "เชื้อสายขุนนางมอญในราชวงศ์สุลต่านแห่งมาเลเซีย". ศิลปวัฒนธรรม. (39:2), หน้า 24-31

พระองค์เคยฝึกงานเป็นวิศวกรเคมีเพื่อจะปูทางเข้าไปทำงานในบริษัทน้ำมันและก๊าซในกัวลาลัมเปอร์ ทรงพบรักกับสุลต่านนัซริน ชะฮ์มานานเกือบสิบปีก่อนอภิเษกสมรสกัน ครั้นเมื่อพระราชสวามีได้เถลิงถวัลยราชสมบัติขึ้นเป็นสุลต่านแห่งเประ จึงได้สถาปนาให้เจ้าหญิงซารา ซาลิม พระชายาฯ ขึ้นเป็นรายาประไหมสุหรีแห่งเประมาแต่นั้น

 พระราชประวัติ 
 พื้นฐานครอบครัวและการศึกษา 
ตวนกู ซารา ซาลิม พระราชสมภพเมื่อวันที่ 22 มีนาคม พ.ศ. 2516 ณ เมืองอีโปะฮ์ รัฐเประ ประเทศมาเลเซีย เป็นบุตรคนเล็กจากทั้งหมดสี่คนของดาโต๊ะซาลิม เดวิดสัน (นามเดิม วิลเลียม สแตนลีย์ วอล์กเกอร์ "บิล" เดวิดสัน) ทนายความชาวอังกฤษ กับดาตินชารีฟะฮ์ อาซาลียะฮ์ ไซยิด โอมาร์ ชาฮาบูดิน เชื้อพระวงศ์เกอดะฮ์ พระองค์เป็นพระภาคิไนยของตุนกู อับดุล ระฮ์มัน นายกรัฐมนตรีคนแรกของมาเลเซีย และเป็นเหลนของคุณหญิงเนื่อง ฤทธิสงครามรามภักดีเมื่อนับจากสายพระราชชนนี

พระองค์สนพระทัยการศึกษาด้านภาษามาตั้งแต่ทรงพระเยาว์ ทรงเข้าศึกษาในโรงเรียนเอสเอ็มเคคอนเวนต์อีโปะฮ์ ระหว่างที่ทรงศึกษา พระองค์เป็นนักกีฬาของโรงเรียนทรงลงแข่งสควอชและเทนนิส รวมทั้งเคยเป็นนักกีฬาว่ายน้ำของรัฐเประช่วงปี 2524–2530

หลังทรงสำเร็จการศึกษาระดับเอจากวิทยาลัยไพรม์เมื่อปี พ.ศ. 2535 พระองค์ได้ศึกษาต่อด้านวิศวกรรมเคมี ณ มหาวิทยาลัยนอตติงแฮม สหราชอาณาจักร จนสำเร็จการศึกษาเกียรตินิยมอันดับหนึ่งเมื่อเดือนกรกฎาคม พ.ศ. 2538 และได้รับรางวัลนักศึกษาชั้นนำในช่วงปีสุดท้าย

 อภิเษกสมรส 
ตวนกู ซารา ซาลิมอภิเษกสมรสกับสุลต่านนัซริน ชะฮ์เมื่อวันที่ 17 พฤษภาคม พ.ศ. 2550 ณ พระราชวังอิสกันดารียะฮ์ เมืองกัวลากังซาร์ รัฐเประ วันรุ่งขึ้นจึงมีพระราชพิธีถวายสัตย์ปฏิญาณ แล้วจึงโปรดเกล้าฯ สถาปนาซารา ซาลิม เดวิดสันขึ้นเป็นเจ้าหญิงพระชายาในมกุฎราชกุมาร (ราจามูดา) เป็นต้นไป ทั้งสองมีพระราชโอรส-ธิดาด้วยกันสองพระองค์ คือ
 ราจา อัซลัน มุซซัฟฟาร์ ชาห์ (14 มีนาคม 2551)
 ราจา นาซีรา ซาฟียา (2 สิงหาคม 2554)

หลังสุลต่านอัซลัน ชาห์แห่งเประเสด็จสวรรคต สุลต่านนัซริน ชะฮ์พระราชโอรสจึงเสวยราชสมบัติสืบมา จึงโปรดเกล้าฯ สถาปนาเจ้าหญิงซารา พระชายาฯ ขึ้นเป็นสมเด็จพระราชินี (รายาประไหมสุหรี) แห่งเประมาตั้งแต่นั้น

 พงศาวลี
# วิลเฮ็ล์ม เอดูอาร์ท เวเบอร์
วิลเฮ็ล์ม เอดูอาร์ท เวเบอร์ (24 ตุลาคม ค.ศ. 1804 – 23 มิถุนายน ค.ศ. 1891) เป็นนักฟิสิกส์ชาวเยอรมัน

 ประวัติ 
วิลเฮ็ล์ม เอดูอาร์ท เวเบอร์เกิดเมื่อปี ค.ศ. 1804 ที่เมืองวิทเทินแบร์ค เป็นหนึ่งในบุตรจำนวน 13 คนของไมเคิล เวเบอร์ ศาสตราจารย์ด้านเทววิทยาที่มหาวิทยาลัยวิทเทินแบร์ค มีเพียงบุตรชาย 4 คนและบุตรสาว 1 คนที่มีชีวิตเติบโตเป็นผู้ใหญ่ เวเบอร์มีพี่น้องที่เป็นนักวิทยาศาสตร์เช่นกันคือ แอ็นสท์ ไฮน์ริช เวเบอร์ (ค.ศ. 1795–1878) และเอดูอาร์ท เวเบอร์ (ค.ศ. 1806–1871) หลังได้รับการศึกษาจากบิดา เขาเข้าเรียนที่มหาวิทยาลัยมาร์ติน ลูเทอร์ แห่งฮัลเลอ-วิทเทินแบร์คและต่อมาดำรงตำแหน่งศาสตราจารย์พิเศษด้านปรัชญาธรรมชาติที่มหาวิทยาลัยดังกล่าว ในปี ค.ศ. 1831 เวเบอร์ดำรงตำแหน่งศาสตราจารย์ด้านฟิสิกส์ที่มหาวิทยาลัยเกิททิงเงินตามคำแนะนำของคาร์ล ฟรีดริช เกาส์ ในปี ค.ศ. 1833 เวเบอร์และเกาส์ร่วมกันคิดค้นโทรเลขแม่เหล็กไฟฟ้าเพื่อใช้ติดต่อระหว่างหอดูดาวเกิททิงเงินและสถาบันฟิสิกส์ของมหาวิทยาลัยในระยะ 1 กิโลเมตรR. W. Pohl, Einführung in die Physik, Vol. 3, Göttingen (Springer) 1924

ในปี ค.ศ. 1837 เวเบอร์ถูกปลดจากตำแหน่งศาสตราจารย์เนื่องจากเป็นหนึ่งในบุคคลที่มีชื่อเสียง 7 คนที่ปฏิเสธไม่ยอมรับการขึ้นครองราชย์ของพระเจ้าแอ็นสท์ เอากุสท์ที่ 1 แห่งฮันโนเฟอร์ เขาจึงเดินทางไปหลายประเทศก่อนจะดำรงตำแหน่งศาสตราจารย์ด้านฟิสิกส์ที่มหาวิทยาลัยไลพ์ซิช ระหว่างปี ค.ศ. 1843–1849 หลังจากนั้นเวเบอร์พำนักที่เมืองเกิททิงเงินและศึกษาด้านแม่เหล็กไฟฟ้ากับเกาส์และคาร์ล ว็อล์ฟกัง เบ็นยามีน ก็อลท์ชมิท ในปี ค.ศ. 1856 เวเบอร์และรูด็อล์ฟ โคลเราช์ วัดอัตราเร็วของแสงจากอัตราส่วนของแม่เหล็กไฟฟ้าและประจุไฟฟ้าสถิตและพบว่าค่าที่ได้ใกล้เคียงกับที่อีปอลิต ฟีโซ นักฟิสิกส์ชาวฝรั่งเศสวัดได้Speed of Light, NJSAS Weber and Kohlrausch: the Ratio of Electrostatic to Electromagnetic Units เวเบอร์ยังริเริ่มการใช้ตัว "c" แทนอัตราเร็วของแสงเป็นครั้งแรกจากผลงานนี้

เวเบอร์เสียชีวิตที่เมืองเกิททิงเงินในปี ค.ศ. 1891 ต่อมาชื่อของเขาได้รับการนำไปตั้งเป็นหน่วยเอสไอของความหนาแน่นฟลักซ์แม่เหล็ก

  อ้างอิง
# มาดูบาล่า มายารัก
มาดูบาล่า มายารัก  เป็นละครโทรทัศน์ที่ถ่ายทำเมื่อปี ค.ศ. 2016 นำแสดงโดย ทราชติ ทามิ, วิเวียน เทศนา ออกอากาศทางช่อง ไบรต์ทีวี ละครเรื่องนี้ออกอากาศทุกวันจันทร์ - ศุกร์ เวลา 02.00 น. - 04:30 น. ต่อจากละครเรื่อง กอรี เทวีพิทักษ์โลก

นักแสดงนำ
 ทราชติ ทามิ รับบท มาดูบาล่า ริชาบห์ กุนทรา /ราชา กุชวา
 วิเวียน เทศนา รับบท ริชาบห์ กุนทรา / ราชา กาวาล กุชวา
 ปาลลาวี ปุโรหิต รับบท พัตมินี มัลลิค
 อราติ ปูรี รับบท ทริศนา ชุดทรี
 รักกี้ แทนดอน รับบท โรมา มัลลิค
 ภูพินเดอร์ สิงห์ รับบท ชัมเชอร์ มัลลิค
 ราซา มูราด รับบท กุลภูชาน พาเทีย
# ป้ายโฆษณา
ป้ายโฆษณา  หรือ แผงโฆษณา (หรือในสหราชอาณาจักรหรือส่วนอื่นของโลกเรียก) เป็นสิ่งก่อสร้างกลางแจ้งขนาดใหญ่สำหรับโฆษณา โดยทั่วไปจะตั้งอยู่บริเวณที่มีการสัญจรคับคั่ง เช่นถนนที่มีการจราจรแออัด ป้ายโฆษณานี้จะแสดงโฆษณาสำหรับผู้คนและผู้ขับรถ โดยปกติแล้วจะแสดงสโลแกนและสามารถมองเห็นได้อย่างชัดเจน ป้ายโฆษณาตั้งอยู่ในที่สูงที่สามารถเห็นได้โดยกลุ่มเป้าหมาย

ป้ายโฆษณาขนาดใหญสุด ตั้งอยู่บริเวณสำคัญ บนถนนสายสำคัญ ทางด่วน หรือบริเวณสำคัญ และให้ผู้บริโภคที่มีอยู่คับคั่งเห็น (ส่วนมากเป็นบริเวณการจราจรแออัด)
# โกลดี ฮอว์น
โกลดี จีน ฮอว์น (่; เกิด 21 พฤศจิกายน ค.ศ. 1945) เป็นนักแสดง ผู้กำกับ โปรดิวเซอร์ ในบางโอกาสเป็นนักร้อง ชาวอเมริกัน เธอสร้างชื่อเสียงจากรายการสเกตช์คอเมดีทางช่องเอ็นบีซีกับรายการ Rowan & Martin's Laugh-In (1968–70) ก่อนที่จะได้รับรางวัลออสการ์ สาขานักแสดงสมทบหญิงยอดเยี่ยมและรางวัลลูกโลกทองคำ สาขานักแสดงสมทบหญิงยอดเยี่ยมประเภทภาพยนตร์ จากการแสดงเรื่อง Cactus Flower (1969)

ฮอว์นยังเป็นดาราทำเงินมากกว่า 3 ทศวรรษ แสดงในภาพยนตร์อย่าง  There's a Girl in My Soup (1970), Butterflies Are Free (1972), The Sugarland Express (1974),  Shampoo (1975), Foul Play (1978), Seems Like Old Times (1980), และ Private Benjamin (1980) ซึ่งเธอได้รับการเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยม

ผลงานถัดมาของเธอในภาพยนตร์ อาทิ Overboard (1987), Bird on a Wire (1990), Death Becomes Her (1992), Housesitter (1992), The First Wives Club (1996), และ The Banger Sisters (2002) หลังจากห่างหายการแสดงภาพยนตร์ 15 ปี เธอกลับมาแสดงภาพยนตร์อีกครั้งกับเรื่อง Snatched (2017) เธอเป็นมารดาของนักแสดง โอลิเวอร์ ฮัดสัน, เคต ฮัดสัน และไวแยต รัสเซลล์ เธอยังมีความสัมพันธ์กับนักแสดงเคิร์ต รัสเซลล์ ตั้งแต่ปี ค.ศ. 1983
# แฮลิแฟกซ์ (รัฐโนวาสโกเชีย)
แฮลิแฟกซ์  เป็นเมืองหลวงของรัฐโนวาสโกเชีย ประเทศแคนาดา เทศบาลมีประชากร 403,131 คน ในปี ค.ศ. 2016 ด้วยประชากร  316,701 คน ในเขตเมือง มีศูนย์กลางอยู่บริเวณท่าเรือแฮลิแฟกซ์ เทศบาลภูมิภาคประกอบด้วยอดีตเทศบาล 4 เทศบาล ที่มารวมกันในปี 1996 ได้แก่ แฮลิแฟกซ์, ดาร์ตเมาต์, เบดฟอร์ด และเทศบาลของแฮลิแฟกซ์เคาน์ตี

แฮลิแฟกซ์เป็นเมืองเศรษฐกิจที่สำคัญของแคนาดาฝั่งแอตแลนติก มีการบริการที่สำคัญจากรัฐบาลรวมถึงภาคส่วนของบริษัทเอกชน เป็นที่ตั้งของกระทรวงกลาโหม,  มหาวิทยาลัยดาลฮูซี, มหาวิทยาลัยเซนต์แมรีส์, อู่ซ่อมเรือแฮลิแฟกซ์ และท่าเรือแฮลิแฟกซ์ ยังมีอุตสาหกรรมที่สำคัญอย่าง กสิกรรม การประมง การทำเหมือง การป่าไม้ และการขุดเจาะแก๊ซธรรมชาติ บริเวณชานเมืองของเทศบาล แฮลิแฟกซ์ติดอยู่ในอันดับ 4 ของสถานที่ที่น่าอยู่ที่สุดของแคนาดาในปี 2012 จากการจัดอันดับของนิตยสาร MoneySense
# 4-ไนโตรโทลูอีน
4-ไนโตรโทลูอีน หรือ พาราไนโตรโทลูอิีน เป็นสารประกอบอินทรีย์ มีสูตรเคมีคือ CH3C6H4NO2 เป็นของแข็งสีเหลืองอ่อน นิยมใช้สำหรับการย้อมสี สามารถผลิตได้โดยการทำปฏิกิริยาไนเตรชันกับโทลูอีน ภายหลังมีการค้นพบว่าสารนี้เป็นสารพิษและสารก่อมะเร็ง

แหล่งข้อมูลอื่น
CDC – NIOSH Pocket Guide to Chemical Hazards – p-Nitrotoluene
# ปัญหารถราง
ปัญหารถราง เป็นการทดลองทางความคิดเชิงจริยธรรม ปัญหามีดังต่อไปนี้

รถรางคันหนึ่งกำลังวิ่งบนอยู่บนรางรถไฟ บนรางข้างหน้านั้นมีคน 5 คนกำลังถูกมัดอยู่บนรางและไม่สามารถขยับตัวได้ รถรางคันดังกล่าวกำลังวิ่งไปหาพวกเขา คุณกำลังยืนอยู่ข้างคันโยกที่ตั้งอยู่ในระยะห่างไกลจากรางรถไฟ ถ้าคุณดึงคันโยก รถรางจะสับเปลี่ยนเส้นทางไปอีกรางหนึ่ง แต่ทว่า คุณสังเกตเห็นว่าบนรางนั้นมีคนอยู่ 1 คน คุณมี 2 ทางเลือก
 ไม่ทำอะไรและปล่อยให้รถรางสังหารคน 5 คนบนรางหลัก
 ดึงคันโยก ส่งผลให้รถรางเปลี่ยนเส้นทางและสังหารคน 1 คนบนรางนั้น
ข้อใดเป็นการกระทำที่มีจริยธรรมมากที่สุด?

ปัญหาดังกล่าวคิดค้นโดย ฟิลิปปา ฟุต (Philippa Foot) ในปี 1967Philippa Foot, The Problem of Abortion and the Doctrine of the Double Effect in Virtues and Vices (Oxford: Basil Blackwell, 1978) (originally appeared in the Oxford Review, Number 5, 1967.) โดยมี จุดิธ ทอมสัน,Judith Jarvis Thomson, Killing, Letting Die, and the Trolley Problem , 59 The Monist 204-17 (1976)Judith Jarvis Thomson, The Trolley Problem , 94 Yale Law Journal 1395–1415 (1985) ฟรานเศส คัม,Francis Myrna Kamm, Harming Some to Save Others, 57 Philosophical Studies 227-60 (1989) และ ปีเตอร์ อุนเจอร์Peter Unger, Living High and Letting Die (Oxford: Oxford University Press, 1996) เป็นผู้ครุ่นคิดถึงคำตอบของปัญหานี้

ตั้งแต่ปี 2001 ปัญหารถรางเป็นนิยมใช้อย่างกว้างขวางในการวิจัยจิตวิทยาคุณธรรม และเป็นที่กล่าวขานในหนังสือยอดนิยมต่าง ๆhttps://www.nytimes.com/2013/11/24/books/review/would-you-kill-the-fat-man-and-the-trolley-problem.html?_r=0 โดยเฉพาะอย่างยิ่งในการผลิตรถยนต์ไร้คนขับ

ปัญหาอื่นๆ
thumbnail|upright=1.5|รูปแบบย่อยทั้งห้าของปัญหารถแรง ได้แก่ แบบดั้งเดิม, คนอ้วน, คนร้ายอ้วน, แบบวนกลับ, และคนในสวน
การขบคิดปัญหารถรางนำไปสู่ปัญหาทางจริยธรรมอื่นๆ ที่มีความเกี่ยวข้องกันดังนี้
คนอ้วน

คนร้ายอ้วน
ปัญหารถรางแบบวนกลับ
การปลูกถ่ายอวัยวะ
คนในสวน
อ้างอิง
# การร่วมเพศแบบไม่สอดใส่
การร่วมเพศแบบไม่สอดใส่ หรือ เพศสัมพันธ์แบบไม่สอดใส่   เป็นกิจกรรมทางเพศที่ไม่มีการสอดใส่อวัยวะหรือสิ่งของเข้าไปในร่างกายของอีกคน สิ่งนี้มักรวมถึงการละเว้นการสอดใส่หรือร่วมเพศทางช่องคลอด ทวารหนัก หรือทางปาก ทว่าหมายถึงกิจกรรมทั้งที่ส่อและไม่ส่อไปทางเพศ เช่น การถูไถอวัยวะเพศของตนกับเพศตรงกันข้าม การให้ผู้อื่นช่วยตัวเองให้ การจูบ หรือการกอดCS1 maint: Uses authors parameter (link) 
Category:CS1 maint: Uses authors parameterSee 272 and page 301 for two different definitions of outercourse (first of the pages for no-penetration definition; second of the pages for no-penile-penetration definition). CS1 maint: Uses authors parameter (link) 
Category:CS1 maint: Uses authors parameter บางรูปแบบของเพศสัมพันธ์แบบไม่สอดใส่อาจรวมถึงการสอดใส่บางแบบเช่นการใช้นิ้วหรือใช้ปากCS1 maint: Uses authors parameter (link) 
Category:CS1 maint: Uses authors parameter

คนใช้การร่วมเพศแบบไม่สอดใส่ด้วยเหตุผลหลายอย่าง เช่น เพื่อเล้าโลมหรือเพราะความชอบส่วนตัวSee here onwards and pages 47-49 for views on what constitutes virginity loss and therefore sexual intercourse or other sexual activity; source discusses how gay and lesbian individuals define virginity loss, and how the majority of researchers and heterosexuals define virginity loss/"technical virginity" by whether or not a person has engaged in penile-vaginal sex.  คู่รักต่างเพศอาจใช้การร่วมเพศแบบนี้เพื่อรักษาสภาพพรหมจารีหรือเพื่อคุมกำเนิด คู่รักร่วมเพศอาจใช้การร่วมเพศแบบไม่สอดใส่เพื่อรักษาสภาพพรหมจารีเช่นกัน ส่วนเหล่าเกย์ชายอาจใช้วิธีนี้เป็นทางเลือกแทนการร่วมเพศทางทวารหนัก

อย่างไรก็ตามโรคติดต่อทางเพศสัมพันธ์ เช่น เริม ฮิวแมนแพปพิลโลมาไวรัส (HPV) และตัวโลนสามารถติดต่อทางการร่วมเพศแบบไม่สอดใส่ เมื่อมีการสัมผัสของอวัยวะเพศกับอวัยวะเพศ หรืออวัยวะเพศกับร่างกาย ทว่าโอกาสการแลกเปลี่ยนของเหลวในร่างกาย (ซึ่งเป็นตัวแพร่โรคติดต่อทางเพศสัมพันธ์) น้อยกว่า

ความหมายและการปฏิบัติ

ทั่วไป
แม้ว่าการร่วมเพศแบบไม่สอดใส่จะถูกอธิบายว่าเป็นการเว้นการสอดใส่ทางเพศ  แต่บางครั้งการสอดใส่บางรูปแบบก็นับเป็นการร่วมเพศแบบไม่สอดใส่ด้วย ยกตัวอย่างเช่น ออรัลเซ็กส์หรือการใช้ปากและลิ้นกับอวัยวะเพศ รวมไปถึงการการใช้ปากกับอวัยวะเพศชายหรือใช้ลิ้นกับช่องคลอด ออรัลเซ็กส์นับว่าเป็นการร่วมเพศแบบไม่สอดใส่เพราะไม่มีการสอดใส่ทางช่องคลอดหรือทวารหนัก
คำว่าสอดใส่อาจหมายถึงองคชาติและช่องคลอดเท่านั้น เพราะฉะนั้นการร่วมเพศแบบไม่สอดใส่อาจรวมไปถึงการร่วมเพศทางทวารหนัก 

ถูไถอวัยวะเพศของตนกับผู้อื่น
thumb|200px|ชายสองคนถูองคชาตของพวกเขาเข้าด้วยกันเพื่อสร้างความรู้สึกทางเพศ

ถูไถอวัยวะเพศของตน (Frottage) หมายถึงการถูไถส่วนใดของร่างกาย เช่น สะโพก หน้าอก ท้อง ต้นขา เท้า มือ ขา และอวัยวะเพศกับผู้อื่น โดยจะใส่หรือไม่ใส่เสื้อผ้าก็ตาม บางครั้งเรียกว่าการร่วมเพศแบบแห้ง (dry humping หรือ dry sex) 

คู่รักอาจถูไถอวัยวะเพศของตนกับผู้อื่นเพื่อเป็นส่วนหนึงของการเล้าโลมหรือเพื่อการปลดเปลื้องความใคร่โดยการไม่สอดใส่ช่องคลอด ทวารหนักหรือทำออรัลเซ็กส์เพื่อรักษาพรหมจารีของตน หรือเพื่อร่วมเพศอย่างปลอดภัย
# เนซาบืยวาเอมืย 1919 กอด
เนซาบืยวาเอมืยตืยเซียชาเดเวียตซอตเดเวียตนัดซาตืยกอด  เป็นภาพยนตร์อัตชีวประวัติของสหภาพโซเวียตในปี 1951 กำกับโดย มีเคอิล จีอาอูเรลี โดยภาพยนตร์ได้ใส่แนวคิดลัทธิบูชาบุคคล ของ โจเซฟ สตาลิน ลงไปด้วย

 นักแสดง 
 Mikheil Gelovani  รับบท โจเซฟ สตาลิน
 Pavel Molchanov รับบท วลาดีมีร์ เลนิน
 Boris Andreyev รับบท Shibaev
 Gabriel Belov  รับบท มีฮาอิล คาลีนิน
 Victor Stanitsin  รับบท วินสตัน เชอร์ชิลล์
 Gnat Yura  รับบท ฌอร์ฌ เกลอม็องโซ
 Viktor Koltsov  รับบท เดวิด ลอยด์ จอร์จ
 Marina Kovaleva  รับบท Katya Danilova
 Angelina Stepanova  รับบท Olga Butkevich
 Eugene Morgunov  รับบท สถาปนิก
 อ้างอิง